ব্ৰু শৰণাৰ্থীসকলৰ অৱস্থাৰ বুজ লোৱাৰ লগতে গৃহ ৰাজ্য মিজোৰামলৈ সোনকালে প্ৰত্যাৱৰ্তন কৰিবলৈ শৰণাৰ্থীসকলে জনাই অহা দাবীৰ পৰিপ্ৰেক্ষিতত গৃহ পৰিক্ৰমা মন্ত্ৰ্যালায়ৰ বিষয়াসকলে ঘনাই ব্ৰু শৰণাৰ্থী শিবিৰ পৰিদৰ্শন কৰি আহিছে।
উল্লেখযোগ্য যে অহা নবেম্বৰৰ পৰা তেওঁলোকৰ প্ৰত্যাৱৰ্তন আৰম্ভ হোৱাৰ সম্ভাৱনা আছে।
মন কৰিবলগীয়া যে মাটিৰ বিবাদক লৈ মিজো সকলৰ সৈতে হোৱা গোষ্ঠিগত সংঘাতৰ ফলত ১৯৯৭ চনৰ পৰা প্ৰায় ৩৫,০০০ ব্ৰু/ৰেয়াং লোকে উত্তৰ ত্ৰিপুৰা জিলাৰ কাঞ্চনপুৰ উপ-সংমণ্ডলৰ শৰণাৰ্থী শিবিৰত আশ্ৰয় লৈ আহিছে।
প্ৰত্যাৱৰ্তন পক্ৰিয়াক আৰম্ভ কৰাৰ উদ্দেশ্যে গৃহ পৰিক্ৰমা মন্ত্ৰ্যালায়ৰ (আভ্যন্তৰীণ সুৰক্ষা) বিশেষ সচিব এম কে সিংলাৰ নেতৃত্বত এটা উচ্চ পৰ্যায়ৰ দলে শনিবাৰে উত্তৰ ত্ৰিপুৰা জিলাত অৱস্থিত শৰণাৰ্থী শিবিৰ সমূহ পৰিদৰ্শন কৰে।
শৰণাৰ্থীসকলৰ প্ৰত্যাৱৰ্তনৰ বাবে ১.৩০ লাখ টকা আবণ্টন কৰা হৈছে বুলি জানিবলৈ দি তেওঁ শৰণাৰ্থীসকলক ঘৰ আৰু বিনামূলীয়া ৰেচন প্ৰদান কৰা হ'ব বুলি সদৰী কৰে।
আনহাতে ব্ৰুৰ সম্পাদক দোংগাই কেন্দ্ৰৰ ফালৰ পৰা গ্ৰহণ কৰা উক্ত প্ৰচেষ্টাই তেওঁলোকৰ সমস্যাক সমাধান কৰাৰ লগতে আইনসন্মত দাবীক পূৰণ কৰিব বুলি আশা প্ৰকাশ কৰে।
শনিবাৰৰ উক্ত পৰিদৰ্শন কালত জিলাৰ উপায়ুক্তৰ লগতে লুংলেইৰ অতিৰিক্ত আৰক্ষী অধীক্ষক উপস্থিত থাকে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
